નવી દિલ્હીઃ ભારતીય ક્રિકેટ બોર્ડ અને આઇસીસી વચ્ચે વિવાદ વધવાનાં એંધાણ નજરે પડી રહ્યાં છે. એક તાજા મામલામાં સુપ્રીમ કોર્ટ દ્વારા નિયુક્ત વહીવટી સમિતી (સીઓએ)એ આઇસીસીને એક પત્ર લખીને તેના પ્રસ્તાવિત નાણાકીય મોડલ અને બંધારણીય સુધારાઓને માનવાનો ઇનકાર કરી દીધો છે. અહેવાલો અનુસાર બીસીસીઆઇએ આઇસીસીને યાદ અપાવતાં કહ્યું કે જો નાણાકીય મોડલ સ્વીકારવા માટે દબાણ કરાશે તો તે એમપીએ (મેમ્બર્સ પાર્ટિસિપેશન એગ્રીમેન્ટ)માં આપવામાં આવેલા અધિકારોનો ઉપયોગ બીસીસીઆઇ કરી શકે છે.